Þingræður haldnar á Alþingi Íslendinga

Aldursforseti (Matthías Bjarnason) : Samkvæmt 1. gr. þingskapa skal nú prófa kjörbréf og kosningu nýkjörinna þingmanna. Ber að skipa þingmönnum í þrjár deildir. Forseti leggur til að kjördeildir verði skipaðar þannig: 1. kjördeild: AÓB, ÁMM, EH, EKG, FrS, GB, GHelg, HBl, ISG, JóhS, JHelg, JVK, KÁ, MF, ÓRG, PJ, SalÞ, SAÞ, StH, SvG, VE. 2. kjördeild: ÁRÁ, BBj, EgJ, EKJ, GHH, GHall, GunnS, HG, IP, JGS, JónK, KSG, KE, MB, ÓÞÞ, RA, SigG, SP, SJS, TIO, ÞorstP. 3. kjördeild: ÁJ, DO, EG, FI, GuðjG, GÁ, HÁ, IBA, JÁ, JBH, JónS, KHG, LMR, ÓE, PP, RG, SighB, StG, StB, VS, ÖS. Ef enginn hreyfir mótmælum skoðast þessi tilhögun samþykkt. Jafnframt er þess óskað að kjördeildirnar rannsaki kjörbréf varaþingmanna, þau sem útgefin hafa verið og verður þeim skipt jafnt á milli kjördeildanna. Fundarstaðir fyrir kjördeildir verða sem hér segir: 1. kjördeild í fundarsal Ed., 2. kjördeild í flokksherbergi Sjálfstfl. og 3. kjördeild í flokksherbergi Framsfl. Ég bið hv. 9. þm. Reykn. Önnu Ólafsdóttur Björnsson að kalla saman 1. kjördeild, hv. 5. þm. Reykn. Árna M. Árnason að kalla saman 2. kjördeild og hv. 3. þm. Suðurl. Árna Johnsen að kalla saman 3. kjördeild. Samkvæmt ákvæðum í 1. gr. þingskapa skal 1. kjördeild taka við kjörbréfum þingmanna sem eru í 3. kjördeild, 2. kjördeild rannsakar kjörbréf þingmanna í 1. kjördeild og 3. kjördeild rannsakar kjörbréf þingmanna sem eru í 2. kjördeild. Alþingi hafa borist tvö bréf, annað frá Heimastjórnarsamtökunum í Reykjavík þar sem er kært vegna meints stórfellds, ólöglegs kosningaáróðurs og kosningaspjalla. Helstu atriði sem eru kærð til landskjörstjórnar eru í fyrsta lagi sérstakar fjárveitingar úr ríkissjóði til starfandi þingflokka, sérstakir tímar í kosningasjónvarpi Ríkissjónvarpsins, birtingar á skoðanakönnunum tvær síðustu vikur fyrir kjördag og gróf mismunun frambjóðenda í fréttum til þjóðar. Í öðru lagi er bréf frá Flokki mannsins þar sem tekið er undir þessar kærur. Ég vil geta þess að landskjörstjórn tók þessi bréf til meðferðar og þar var felldur svohljóðandi úrskurður: ,,Landskjörstjórn er sammála um að efni erindis þessa falli ekki undir starfssvið landskjörstjórnar svo sem það er ákveðið í lögum. Um það var landskjörstjórn öll sammála.`` Það er ósk mín til allra kjördeildanna að þessi bréf verði kynnt þar um leið og afgreidd eru kjörbréf þingmanna. Nú verður gert hlé á þessum fundi á meðan kjördeildir starfa. --- Fundarhlé.

Frsm. 1. kjördeildar (Jón Helgason) : Herra forseti. 1. kjördeild fékk til meðferðar kjörbréf þingmanna úr 3. kjördeild og varamanna þeirra og tók þau til athugunar ásamt öðrum erindum sem bárust deildinni. Það var í fyrsta lagi endurrit úr gerðabók Reykjaneskjördæmis ásamt tveimur innsigluðum umslögum með ágreiningsseðlum, svo og ljósrit af bréfi yfirkjörstjórnar til ráðuneytisins, dags. 24. apríl 1991. Ekki komu fram athugasemdir við úrskurð yfirkjörstjórnar um annan atkvæðaseðilinn og töldu menn augljóst að hann hefði verið ógildur. Hinn kjörseðillinn var merktur á bakhlið með X - B og komu fram ábendingar um að þarna væri augljóst hver vilji kjósandans hefði verið og gæti þessi merking stafað af því að kjörseðill í Reykjaneskjördæmi var þríbrotinn. Því gat verið að ekki hefði sést listi sá sem viðkomandi aðili óskaði að kjósa þegar hann var opnaður ef opnaðir voru báðir vængir seðilsins. En þrátt fyrir það var kjördeildin sammála því að gera ekki frekari ágreining um þetta atriði. Þá barst einnig kæra Heimastjórnarsamtakanna í Reykjavík vegna alþingiskosninganna 20. apríl 1991 ásamt fylgiskjölum, þar á meðal úrskurður landskjörstjórnar frá 24. apríl 1991, og erindi Flokks mannsins, dags. 13. maí 1991, þar sem tekið er undir kæru Heimastjórnarsamtakanna. Þessi erindi voru kynnt í kjördeildinni og rædd. Að þeim umræðum loknum samþykkti kjördeildin einróma þau kjörbréf sem henni höfðu verið fengin, kjörbréf þingmanna úr 3. kjördeild og varamanna þeirra. Þessi kjörbréf eru: 1. Kjörbréf Árna Johnsens, 3. þm. Suðurl., og kjörbréf Arndísar Jónsdóttur, 2. varamanns Sjálfstfl. í Suðurlandskjördæmi. 2. Kjörbréf Davíðs Oddssonar, 1. þm. Reykv., og kjörbréf Þuríðar Pálsdóttur, 1. varamanns Sjálfstfl. í Reykjavík. 3. Kjörbréf Eiðs Guðnasonar, 4. þm. Vesturl., og kjörbréf Gísla S. Einarssonar, 1. varamanns Alþfl. -- Jafnaðarmannaflokks Íslands, í Vesturlandskjördæmi. 4. Kjörbréf Finns Ingólfssonar, 11. þm. Reykv., og kjörbréf Ástu R. Jóhannesdóttur, 1. varamanns Framsfl. í Reykjavíkurkjördæmi. 5. Kjörbréf Guðjóns Guðmundssonar, 5. þm. Vesturl., og kjörbréf Sigurðar Rúnars Friðjónssonar, 2. varamanns Sjálfstfl. í Vesturlandskjördæmi. 6. Kjörbréf Guðna Ágústssonar, 5. þm. Suðurl., og kjörbréf Unnar Stefánsdóttur, 2. varamanns Framsfl. í Suðurlandskjördæmi. 7. Kjörbréf Halldórs Ásgrímssonar, 1. þm. Austurl., og kjörbréf Jónasar Hallgrímssonar, 1. varamanns Framsfl. í Austurlandskjördæmi. 8. Kjörbréf Inga Björns Albertssonar, 5. þm. Reykv., og kjörbréf Sigurbjargar Ástu Jónsdóttur, 5. varamanns Sjálfstfl. í Reykjavík. 9. Kjörbréf Jóhanns Ársælssonar, 3. þm. Vesturl., og kjörbréf Ragnars Elbergssonar, 1. varamanns Alþb. í Vesturlandskjördæmi. 10. Kjörbréf Jóns Baldvins Hannibalssonar, 7. þm. Reykv., og kjörbréf Magnúsar Jónssonar, 1. varamanns Alþfl. í Reykjavíkurkjördæmi. 11. Kjörbréf Jóns Sigurðssonar, 4. þm. Reykn., og kjörbréf Guðmundar Árna Stefánssonar, 1. varamanns Alþfl. í Reykjaneskjördæmi. 12. Kjörbréf Kristins H. Gunnarssonar, 5. þm. Vestf., og kjörbréf Lilju Rafneyjar Magnúsdóttur, 1. varamanns Alþb. í Vestfjarðakjördæmi. 13. Kjörbréf Láru Margrétar Ragnarsdóttur, 13. þm. Reykv., og kjörbréf Kristins Jónssonar, 8. varamanns Sjálfstfl. í Reykjavíkurkjördæmi. 14. Kjörbréf Ólafs G. Einarssonar, 1. þm. Reykn., og kjörbréf Maríu E. Ingvadóttur, 1. varamanns Sjálfstfl. í Reykjaneskjördæmi. 15. Kjörbréf Páls Péturssonar, 1. þm. Norðurl. v., og kjörbréf Elínar R. Líndal, 1. varamanns Framsfl. í Norðurlandskjördæmi vestra. 16. Kjörbréf Rannveigar Guðmundsdóttur, 11. þm. Reykn., og kjörbréf Jóns Gunnarssonar, 3. varamanns Alþfl. í Reykjaneskjördæmi. 17. Kjörbréf Sighvats Björgvinssonar, 4. þm. Vestf., og kjörbréf Péturs Sigurðssonar, 1. varamanns Alþfl. í Vestfjarðakjördæmi. 18. Kjörbréf Stefáns Guðmundssonar, 4. þm. Norðurl. v., og kjörbréf Sverris Sveinssonar, 2. varamanns Framsfl. í Norðurlandskjördæmi vestra. 19. Kjörbréf Sturlu Böðvarssonar, 1. þm. Vesturl., og kjörbréf Elínbjargar Magnúsdóttur, 1. varamanns Sjálfstfl. í Vesturlandskjördæmi. 20. Kjörbréf Valgerðar Sverrisdóttur, 3. þm. Norðurl. e., og kjörbréf Daníels Árnasonar, 2. varamanns Framsfl. í Norðurlandskjördæmi eystra. 21. Kjörbréf Össurar Skarphéðinssonar, 17. þm. Reykv., og kjörbréf Ragnheiðar Davíðsdóttur, 3. varamanns Alþfl. í Reykjavíkurkjördæmi. 1. kjördeild samþykkti, eins og áður sagði, einróma kjörbréf þessara þingmanna og varamanna og leggur til að þau verði samþykkt.

Frsm. 2. kjördeildar (Jón Kristjánsson) : Herra forseti. 2. kjördeild hefur komið saman til fundar og farið yfir kjörbréf alþingismanna úr 1. kjördeild. Einnig voru lögð fram til kynningar í kjördeildinni bréf frá Heimastjórnarsamtökunum, dags. 10. maí 1991, bréf frá dómsmrn. til skrifstofustjóra Alþingis, dags. 8. maí 1991, bréf til dómsmrn. frá yfirkjörstjórn Reykjaneskjördæmis, dags. 24. apríl 1991, og endurrit úr gerðabók yfirkjörstjórnar í Reykjaneskjördæmi um úrslit alþingiskosninganna sem fram fóru hinn 20. apríl 1991 svo og tvö innsigluð umslög með ágreiningsseðlum og endurrit úr gerðabók yfirkjörstjórnar sem varðar ágreininginn sérstaklega. Varðandi tvö ágreiningsatkvæði komu fram þær ábendingar í kjördeildinni frá einstökum kjördeildarmönnum að atkvæði greitt T - lista væri gilt atkvæði. Þó telur kjördeildin ekki ástæðu til frekari aðgerða varðandi það mál og leggur til að eftirtalin kjörbréf aðalþingmanna og varaþingmanna verði samþykkt: 1. Kjörbréf Önnu Ólafsdóttur Björnsson, 9. þm. Reykn., og kjörbréf Kristínar Sigurðardóttur, 1. varamanns Samtaka um kvennalista í Reykjaneskjördæmi. 2. Kjörbréf Árna M. Mathiesens, 3. þm. Reykn., og kjörbréf Viktors B. Kjartanssonar, 3. varamanns Sjálfstfl. í Reykjaneskjördæmi. 3. Kjörbréf Eggerts Haukdals, 6. þm. Suðurl., og kjörbréf Arnars Sigurmundssonar, 3. varamanns Sjálfstfl. í Suðurlandskjördæmi. 4. Kjörbréf Einars Kr. Guðfinnssonar, 3. þm. Vestf., og kjörbréf Jörgínu Jónsdóttur, 2. varamanns Sjálfstfl. í Vestfjarðakjördæmi. 5. Kjörbréf Friðriks Sophussonar, 2. þm. Reykv., og kjörbréf Guðmundar H. Garðarssonar, 2. varamanns Sjálfstfl. í Reykjavíkurkjördæmi. 6. Kjörbréf Guðmundar Bjarnasonar, 1. þm. Norðurl. e., og kjörbréf Guðmundar Stefánssonar, 1. varamanns Framsfl. í Norðurlandskjördæmi eystra. 7. Kjörbréf Guðrúnar Helgadóttur, 14. þm. Reykv., og kjörbréf Guðmundar Þ Jónssonar, 2. varamanns Alþb. í Reykjavík. 8. Kjörbréf Halldórs Blöndals, 2. þm. Norðurl. e., og kjörbréf Svanhildar Árnadóttur, 1. varamanns Sjálfstfl. í Norðurlandskjördæmi eystra. 9. Kjörbréf Ingibjargar Sólrúnar Gísladóttur, 10. þm. Reykv., og kjörbréf Guðrúnar J. Halldórsdóttur, 1. varamanns Samtaka um kvennalista í Reykjavíkurkjördæmi. 10. Kjörbréf Jóhönnu Sigurðardóttur, 12. þm. Reykv., og kjörbréf Valgerðar Gunnarsdóttur, 2. varamanns Alþfl. í Reykjavíkurkjördæmi. 11. Kjörbréf Jóns Helgasonar, 2. þm. Suðurl., og kjörbréf Þuríðar Bernódusdóttur, 1. varamanns Framsfl. í Suðurlandskjördæmi. 12. Kjörbréf Jónu Valgerðar Kristjánsdóttur, 6. þm. Vestf., og kjörbréf Ágústu Gísladóttur, 1. varamanns Samtaka um kvennalista í Vestfjarðakjördæmi. 13. Kjörbréf Kristínar Ástgeirsdóttur, 18. þm. Reykv., og kjörbréf Þórhildar Þorleifsdóttur, 3. varamanns Samtaka um kvennalista í Reykjavík. 14. Kjörbréf Margrétar Frímannsdóttur, 4. þm. Suðurl., og kjörbréf Ragnars Óskarssonar, 1. varamanns Alþb. í Suðurlandskjördæmi. 15. Kjörbréf Ólafs Ragnars Grímssonar, 8. þm. Reykn., og kjörbréf Sigríðar Jóhannesdóttur, 1. varamanns Alþb. í Reykjaneskjördæmi. 16. Kjörbréf Pálma Jónssonar, 2. þm. Norðurl. v., og kjörbréf Hjálmars Jónssonar, 1. varamanns Sjálfstfl. í Norðurlandskjördæmi vestra. 17. Kjörbréf Salome Þorkelsdóttur, 2. þm. Reykn., og kjörbréf Gunnars I. Birgissonar, 2. varamanns Sjálfstfl. í Reykjaneskjördæmi. 18. Kjörbréf Sigríðar A. Þórðardóttur, 10. þm. Reykn., og kjörbréf Lovísu Christiansen, 5. varamanns Sjálfstfl. í Reykjaneskjördæmi. 19. Kjörbréf Steingríms Hermannssonar, 7. þm. Reykn., og kjörbréf Jóhanns Einvarðssonar, 1. varamanns Framsfl. í Reykjaneskjördæmi. 20. Kjörbréf Svavars Gestssonar, 9. þm. Reykv., og kjörbréf Auðar Sveinsdóttur, 1. varamanns Alþb. í Reykjavíkurkjördæmi. 21. Kjörbréf Vilhjálms Egilssonar, 5. þm. Norðurl. v., og kjörbréf Runólfs Birgissonar, 2. varamanns Sjálfstfl. í Norðurlandskjördæmi vestra. 2. kjördeild leggur til, samhljóða, að þessi kjörbréf sem ég hef nú lesið upp verði samþykkt.

Frsm. 3. kjördeildar (Ólafur G. Einarsson) : Herra forseti. 3. kjördeild fékk til athugunar kjörbréf þeirra þingmanna sem sátu í 2. kjördeild. Hún fékk einnig til athugunar endurrit úr gerðabók Reykjaneskjördæmis og þar til athugunar efni sem hefur verið greint frá af frsm. fyrri kjördeilda. Kjördeildin gerir ekki athugasemdir við þessa gerðabók og staðfestir því niðurstöðu yfirkjörstjórnar Reykjaneskjördæmis. Þá fékk kjördeildin einnig til meðferðar kæru Heimastjórnarsamtakanna og erindi Flokks mannsins. Kjördeildin er sammála um að hafna kærunni og erindinu en leggur til að kjörbréf aðalmanna verði samþykkt, en þau eru: 1. Kjörbréf Árna R. Árnasonar, 5. þm. Reykn. 2. Kjörbréf Björns Bjarnasonar, 3. þm. Reykv. 3. Kjörbréf Egils Jónssonar, 3. þm. Austurl. 4. Kjörbréf Eyjólfs Konráðs Jónssonar, 4. þm. Reykv. 5. Kjörbréf Geirs H. Haarde, 8. þm. Reykv. 6. Kjörbréf Guðmundar Hallvarðssonar, 16. þm. Reykv. 7. Kjörbréf Gunnlaugs Stefánssonar, 5. þm. Austurl. 8. Kjörbréf Hjörleifs Guttormssonar, 4. þm. Austurl. 9. Kjörbréf Ingibjargar Pálmadóttur, 2. þm. Vesturl. 10. Kjörbréf Jóhannesar Geirs Sigurgeirssonar, 6. þm. Norðurl. e. 11. Kjörbréf Jóns Kristjánssonar, 2. þm. Austurl. 12. Kjörbréf Karls Steinars Guðnasonar, 6. þm. Reykn. 13. Kjörbréf Kristínar Einarsdóttur, 15. þm. Reykv. 14. Kjörbréf Matthíasar Bjarnasonar, 1. þm. Vestf. 15. Kjörbréf Ólafs Þ. Þórðarsonar, 2. þm. Vestf. 16. Kjörbréf Ragnars Arnalds, 3. þm. Norðurl. v. 17. Kjörbréf Sigbjörns Gunnarssonar, 7. þm. Norðurl. e. 18. Kjörbréf Sólveigar Pétursdóttur, 6. þm. Reykv. 19. Kjörbréf Steingríms J. Sigfússonar, 4. þm. Norðurl. e. 20. Kjörbréf Tómasar Inga Olrichs, 5. þm. Norðurl. e. 21. Kjörbréf Þorsteins Pálssonar, 1. þm. Suðurl. Kjördeildin leggur til að kjörbréf þessara þingmanna verði samþykkt. Þá fékk kjördeildin einnig til athugunar kjörbréf varamanna þeirra þingmanna sem ég hef talið upp og leggur til að þau verði samþykkt. Þessir varamenn eru: 1. Anna Þrúður Þorkelsdóttir, 8. varamaður Sjálfstfl. í Reykjavíkurkjördæmi. 2. Ásta Möller, 6. varamaður Sjálfstfl. í Reykjavíkurkjördæmi. 3. Davíð Stefánsson, 7. varamaður Sjálfstfl. í Reykjavíkurkjördæmi. 4. Drífa Hjartardóttir, 1. varamaður Sjálfstfl. í Suðurlandskjördæmi. 5. Einar Már Sigurðarson, 1. varamaður Alþb. í Austurlandskjördæmi. 6. Guðjón A. Kristjánsson, 1. varamaður Sjálfstfl. í Vestfjarðakjördæmi. 7. Guðlaug Björnsdóttir, 3. varamaður Framsfl. í Norðurlandskjördæmi eystra. 8. Guðmundur Magnússon, 3. varamaður Sjálfstfl. í Reykjavíkurkjördæmi. 9. Guðný Guðbjörnsdóttir, 2. varamaður Samtaka um kvennalista í Reykjavíkurkjördæmi. 10. Hermann Níelsson, 1. varamaður Alþfl. í Austurlandskjördæmi. 11. Hrafnkell A. Jónsson, 1. varamaður Sjálfstfl. í Austurlandskjördæmi. 12. Karen Erla Erlingsdóttir, 2. varamaður Framsfl. í Austurlandskjördæmi. 13. Kolbrún Jónsdóttir, 4. varamaður Sjálfstfl. í Reykjaneskjördæmi. 14. Kristján Guðmundsson, 4. varamaður Sjálfstfl. í Reykjavíkurkjördæmi. 15. Petrína Baldursdóttir, 2. varamaður Alþfl. í Reykjaneskjördæmi. 16. Pétur Bjarnason, 1. varamaður Framsfl. í Vestfjarðakjördæmi. 17. Sigurður E. Arnórsson, 1. varamaður Alþfl. í Norðurlandskjördæmi eystra. 18. Sigurður B. Björnsson, 2. varamaður Sjálfstfl. í Norðurlandskjördæmi eystra. 19. Sigurður Hlöðversson, 1. varamaður Alþb. í Norðurlandskjördæmi vestra. 20. Sigurður Þórólfsson, 1. varamaður Framsfl. í Vesturlandskjördæmi. 21. Stefanía Traustadóttir, 1. varamaður Alþb. í Norðurlandskjördæmi eystra. Kjördeildin leggur til að kjörbréf þessara varamanna verði einnig samþykkt.

Aldursforseti (Matthías Bjarnason) : Framsögumenn kjördeilda hafa hver fyrir hönd sinnar kjördeildar lagt til að kjörbréf sem deildirnar hafa rannsakað verði samþykkt og kosning og kjörgengi þingmanna og jafnmargra varamanna verði tekin gild. Þetta eru samhljóða tillögur og verða því bornar upp í einu lagi ef enginn hreyfir andmælum.

Aldursforseti (Matthías Bjarnason) : Samkvæmt 2. gr. þingskapa ber þeim alþingismönnum, sem nú taka sæti á Alþingi í fyrsta sinn, að undirrita drengskaparheit að stjórnarskránni. Ég vil biðja skrifstofustjóra að færa eftirtöldum þingmönnum heitstafinn til undirritunar, en þeir eru: Árni R. Árnason, Árni M. Mathiesen, Björn Bjarnason, Davíð Oddsson, Guðjón Guðmundsson, Ingibjörg Sólrún Gísladóttir, Ingibjörg Pálmadóttir, Jóna Valgerður Kristjánsdóttir, Kristinn H. Gunnarsson, Lára Margrét Ragnarsdóttir, Sigríður A. Þórðardóttir, Tómas Ingi Olrich og Össur Skarphéðinsson.

Aldursforseti (Matthías Bjarnason) : Hv. þingmenn sem nú taka sæti á Alþingi í fyrsta sinn hafa undirritað drengskaparheit að stjórnarskránni að undanskildum Guðmundi Hallvarðssyni sem varð að fara af fundi en hann mun undirrita drengskaparheit sitt á næsta fundi. Ég vil bjóða alla þessa þingmenn sérstaklega velkomna til starfa.

Aldursforseti (Matthías Bjarnason) : Samkvæmt þessu er Salome Þorkelsdóttir, 2. þm. Reykn., rétt kjörin forseti Sþ. Vil ég biðja hana að taka við fundarstjórn um leið og ég óska henni heilla og hamingju í starfi.

Forseti (Salome Þorkelsdóttir) : Ég þakka hæstv. aldursforseta fyrir árnaðaróskir í minn garð. Enn fremur þakka ég hv. alþm. það traust sem þeir hafa sýnt mér með þessu kjöri og ég vænti þess að eiga við þá gott samstarf. Fyrir þessu aukaþingi liggja mikilvæg mál er varða stjórnskipun landsins og starfshætti Alþingis. Það er því mikið í húfi að vel takist til og gifta fylgi störfum okkar. Það er von mín og ósk að sú samstaða og eindrægni sem ríkt hefur við undirbúning þeirra mála endist okkur til loka þannig að þessari æðstu stofnun þjóðarinnar, Alþingi Íslendinga, sé sómi að. Á þessu þingi mun ný ríkisstjórn kynna stefnumál sín og umræður verða um þau. Það er einlæg von mín að stjórn og stjórnarandstaða geti treyst réttlátri fundarstjórn úr þessum stóli þótt sjónarmið til þjóðmála kunni stundum að verða með ólíkum hætti.

Forseti (Salome Þorkelsdóttir) : Jón Helgason er rétt kjörinn fyrri varaforseti sameinaðs þings. Ég óska honum til hamingju með þessa glæsilegu kosningu og óska honum jafnframt velfarnaðar í starfi.

Forseti (Salome Þorkelsdóttir) : Gunnlaugur Stefánsson er rétt kjörinn annar varaforseti sameinaðs þings. Ég óska honum til hamingju með kjörið og alls velfarnaðar í starfi.

Forseti (Salome Þorkelsdóttir) : Þar sem ekki eru á listum nöfn fleiri þingmanna en kjósa á lýsi ég að rétt eru kjörnir til efri deildar hv. þingmenn: Björn Bjarnason, Halldór Ásgrímsson, Egill Jónsson, Jón Helgason, Eiður Guðnason, Eyjólfur Konráð Jónsson, Jóna Valgerður Kristjánsdóttir, Karl Steinar Guðnason, Kristín Einarsdóttir, Lára Margrét Ragnarsdóttir, Margrét Frímannsdóttir, Ólafur G. Einarsson, Stefán Guðmundsson, Salome Þorkelsdóttir, Sigbjörn Gunnarsson, Steingrímur J. Sigfússon, Sturla Böðvarsson, Svavar Gestsson, Tómas Ingi Olrich, Þorsteinn Pálsson, Valgerður Sverrisdóttir.

Aldursforseti (Salome Þorkelsdóttir) : Samkvæmt þessu er hv. þm. Karl Steinar Guðnason kjörinn forseti Ed. og mun hann nú taka við fundarstjórn. Ég óska honum til hamingju með glæsilega kosningu og alls velfarnaðar í starfi.

Forseti (Karl Steinar Guðnason) : Ég þakka hæstv. aldursforseta fyrir árnaðaróskir í minn garð. Enn fremur þakka ég hv. deildarmönnum fyrir það traust sem þeir hafa sýnt mér með þessu kjöri. Ég vænti góðs samstarfs við þingdeildarmenn.

Forseti (Matthías Bjarnason) : Samkvæmt þessu er Matthías Bjarnason rétt kjörinn forseti neðri deildar og vil ég þakka það traust sem mér hefur verið sýnt.